
	[bookmark: _Hlk530732304]Projekto pavadinimas:
	Joniškio rajono hidrotechninių statinių rekonstrukcija

	Veiksmų programa:
	Lietuvos kaimo plėtros 2014–2020 metų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2020 m. gegužės mėn.

	
	veiklų pabaiga:
	2022 m. gegužės mėn.

	Projekto vertė:
	221.612,50 Eur.

	Finansavimo šaltiniai:
	Europos žemės ūkio fondo kaimo plėtrai lėšos, Lietuvos valstybės biudžeto lėšos ir Joniškio rajono savivaldybės biudžeto lėšos

	Projekto tikslas:
	Projektu siekiama pagerinti kaimo gyventojų bei ūkininkų gyvenimo ir darbo sąlygas bei šių vietovių bendrojo naudojimo melioracijos inžinerinės infrastruktūros techninę būklę.

	Projekto aprašymas:
	Joniškio rajone nėra didelių upių bei natūralios kilmės ežerų, todėl esami tvenkiniai priskiriami svarbiems, rekreaciniu požiūriu, vandens telkiniams. Aplinkinių kaimų gyventojams tai vieninteliai, apylinkėse esantys didesni vandens telkinai, prie kurių jie gali praleisti laisvalaikį, pažvejoti, poilsiauti. Bloga hidrotechninių statinių techninė būklė sąlygoja ekonominių, aplinkosauginių ir socialinių problemų atsiradimą rajone. Avarijos atveju būtų užlieti pasėliai, užlietos žemės ūkio ir namų valdos. Įgyvendinus projektą bus pagerinta Beržėnų ir Smalių tvenkinių hidrotechninių statinių techninė būklė, sumažinti gyventojų ir kitų subjektų nuostoliai dėl blogos vandentvarkos statinių būklės. Sumažinus šių statinių avarinio išsiliejimo rizika, mažinama tikimybė užteršti gruntinį ir paviršinį vandenį. Projektas tiesiogiai prisideda prie laukų bendro naudojimo melioracijos inžinerinės infrastruktūros techninės būklės pagerinimo, nes tvenkinių hidrotechniniai statiniai tiesiogiai siejasi su melioracijos inžinerine infrastruktūra ir yra šios infrastruktūros dalis. Projektu tvarkomas tiltas per Kulpės upę (Gataučių seniūnija), kuris yra svarbus vietinės reikšmės kelio statinys, kartu ir hidrotechninis statinys. Tiltu naudojasi tiek aplinkinių kaimų gyventojai, tiek ūkininkai. Tilto rekonstrukcijos darbai užtikrins šio statinio konstrukcijų patvarumą, o tai užtikrins sklandų ir saugų susisiekimą. Negalint eksploatuoti tilto, padidėtų transporto srautai aplinkiniams kaimams, kas sukeltų nepatogumų kaimo gyventojams, aplinkiniams ūkininkams.

	Projekto rezultatas:
	Rekonstruoti Beržėnų ir Smalių tvenkinių hidrotechniniais statiniai. 
Rekonstruotas tiltas per Kulpės upę (Gataučių sen.). 
Žemės plotas, kuriame pagerintos viešojo naudojimo melioracijos sistemos – 10850 ha.

	Asmuo kontaktams:
	Vygintas Balčiūnas, Joniškio rajono savivaldybės administracijos 
Žemės ūkio skyriaus vyriausiasis specialistas. 
Tel. (8 426) 51 080, el. paštas vygintas.balciunas@joniskis.lt

